സമര സേനാനികളെ സല്യൂട്ട് ചെയ്യുന്നുവെന്ന് രാഷ്ട്രപതി രാം നാഥ് കോവിന്ദ് രാഷ്ട്രപതി രാം നാഥ് കോവിന്ദ് രാജ്യത്തെ അഭിസംബോധന ചെയ്തു. സമര സേനാനികളെ സല്യൂട്ട് ചെയ്യുന്നുവെന്ന് ഇന്ത്യയുടെ 75 ാമത് സ്വാതന്ത്ര്യദിന സന്ദേശം പങ്കുവെച്ചുകൊണ്ട് രാഷ്ട്രപതി പറഞ്ഞു. സ്വാതന്ത്ര്യ സമരത്തില് വഴിക്കാട്ടിയായത് മഹാത്മാഗാന്ധിയാണെന്നും അദ്ദേഹം ഓര്മിപ്പിച്ചു. എല്ലായിടത്തുമുള്ള ഇന്ത്യക്കാര്ക്ക് സ്വാതന്ത്ര്യദിനാശംസകള് നേരുന്നു. സ്വാതന്ത്ര്യസമര സേനാനികളുടെ ത്യാഗങ്ങള് രാജ്യം മറക്കില്ല. സൈനികരുടെ ധീരത രാജ്യത്തിന് അഭിമാനം നല്കുന്നു. വ്യവസായ സൗഹൃദമായി ഇന്ത്യ കൂടുതല് മുന്നേറ്റം കൈവരിച്ചുവെന്നും രാഷ്ട്രപതി വ്യക്തമാക്കി. ടോക്കിയോ ഒളിമ്ബിക്സിലെ മികച്ച പ്രകടനത്തിലൂടെ ഇന്ത്യന് കളിക്കാര് രാജ്യത്തിന് അഭിമാനാര്ഹമായ നേട്ടങ്ങള് സമ്മാനിച്ചു. രാഷ്ട്രത്തെ അഭിസംബോധന ചെയ്യുന്നതിനിടയില്, കായികരംഗത്ത് സ്ത്രീകളുടെ പങ്കിനെക്കുറിച്ചും രാഷ്ട്രപതി സംസാരിച്ചു. രാജ്യത്തെ കൊവിഡ് നയം അനേകം പേരുടെ ജീവന് രക്ഷിച്ചു. രാജ്യത്തെ 50 കോടി ജനങ്ങള്ക്ക് വാക്സിന് നല്കി. അതിനാല് കൊവിഡ് രണ്ടാം തരംഗത്തിന്റെ തീവ്രത കുറയ്ക്കാനായി. കൊവിഡ് കാലത്ത് കൂട്ടായ പ്രയത്നത്തിന് എല്ലവരും തയാറാകണം. കൊവിഡ് പ്രോട്ടോക്കോള് എല്ലാവരും കര്ശനമായി പാലിക്കണമെന്നും രാഷ്ട്രപതി നിര്ദേശിച്ചു. രണ്ടാം തരംഗത്തില് ജീവന് നഷ്ടമായവര്ക്ക് അദ്ദേഹം ആദരാഞ്ജലികളും അര്പ്പിച്ചു.